અમદાવાદઃ સાવધાની વિના પૂર ઝડપે વાહન ચલાવવાના કારણે દર વર્ષે દેશમાં હજારો લોકો મોતને ભેટે છે. ટ્રાફિક વિભાગ દ્વારા વારંવાર હેલ્મેટ પહેરવાનું સૂચન આપવા છતાં લોકો તેનું પાલન નથી કરતા. પરિણામે પોતે મોતના મુખમાં ધકેલાય છે. અમદાવાદમાં પણ રવિવારે આવી જ એક ઘટના બની. જેમાં હેલ્મેટ પહેર્યા વિના પૂર ઝડપે બાઈક ચલાવનારા યુવકે કાબૂ ગુમાવતા ડિવાઈડર સાથે બાઈક અથડાયું હતું. ઘટનામાં યુવકનું મોત થઈ ગયું, જ્યારે પાછલા બેઠેલી યુવતી ગંભીર રીતે ઈજાગ્રસ્ત થઈ ગઈ.